Ο **Σερ** **Πολ ΜακΚάρτνεϊ** ΜΒΑ (*Paul McCartney*, 18 Ιουνίου 1942) είναι βραβευμένος Άγγλος τραγουδιστής, στιχουργός και συνθέτης, καθώς και χρισμένος ιππότης, ο οποίος κέρδισε παγκόσμια φήμη ως ένα από τα ιδρυτικά μέλη του μουσικού συγκροτήματος των Beatles. Κατέχει τον τίτλο του πιο εμπορικά επιτυχημένου τραγουδοποιού στην ιστορία της δημοφιλούς μουσικής, σύμφωνα με το Βιβλίο Γκίνες. Μαζί με τον Τζον Λένον έγραψαν τραγούδια τα οποία έχουν γίνει γνωστά σε ολόκληρο τον κόσμο. Μετά από την αποχώρησή του από τους Beatles, ο ΜακΚάρτνεϊ προώθησε μία επιτυχή σόλο σταδιοδρομία και διαμόρφωσε το μουσικό συγκρότημα "Wings" με τη σύζυγό του, Λίντα ΜακΚάρτνεϊ. Έχει ασχοληθεί επίσης με γυρίσματα ταινιών, με την κλασσική μουσική και την περιβαλλοντική/ηλεκτρονική μουσική καθώς επίσης έχει συμμετάσχει στα προγράμματα βοήθειας για τις διεθνείς φιλανθρωπίες. Μετά τον θάνατο της συζύγου του, Λίντα, ο Πολ ΜακΚάρτνεϊ ασχολείται με φιλανθρωπικές συναυλίες.

Νεανικά χρόνια
--------------

Ο Πολ ΜακΚάρτνεϊ γεννήθηκε στις 18 Ιουνίου 1942 στο Walton Hospital, Λίβερπουλ. όπου δώδεκα χρόνια νωρίτερα η μητέρα του είχε τελειώσει την πρακτική της ως νοσοκόμα. Ο πατέρας του, Τζέιμς ΜακΚάρτνεϊ, απουσίαζε από την γέννηση του γιου του λόγω της εργασίας του ως εθελοντής πυροσβέστης κατά τον Β΄ Παγκόσμιο Πόλεμο. Ο Πολ έχει έναν μικρότερο αδερφό (Μάικλ) που γεννήθηκε στις 7 Ιανουαρίου 1944.

Στις 31 Οκτωβρίου 1956 έχασε τη μητέρα του, Μάιρη, από μια εμβολή μετά από επέμβαση της μαστεκτομής για να σταματήσει την εξάπλωση του καρκίνου του μαστού της, που είχαν διαγνωστεί πριν από αρκετά χρόνια.

Ο πατέρας του ΜακΚάρτνεϋ ήταν πιανίστας και τρομπετίστας και τον ενθάρρυνε να ασχοληθεί με τη μουσική. Του χάρισε μια τρομπέτα στα δέκατα τέταρτα γενέθλιά του, όμως, όταν αργότερα το ροκ εντ ρολ άρχισε να γίνεται πιο δηλοφιλές, ο Πωλ αντάλλαξε την τρομπέτα με μια ακουστική κιθάρα, αφού αποδέχτηκε ότι δεν μπορούσε κανείς να παίζει τρομπέτα και να τραγουδάει ταυτόχρονα. Δυσκολευόταν να παίζει κιθάρα καθώς ήταν αριστερόχειρας, αλλά βλέποντας μια αφίσα του Σλιμ Γουίτμαν συνειδητοποίησε ότι εκείνος τα κατάφερνε με κιθάρες για δεξιόχειρες. Έτσι, ξανακούρδισε την κιθάρα του και μετά από κάποιες προσαρμογές απέκτησε ευκολία. Ο ΜακΚαρτνεϋ έγραψε το πρώτο του τραγούδι, "I Lost My Little Girl", στην κιθάρα, και αργότερα έφτιαξε μια μελωδία που τελικά έγινε το When I'm Sixty Four στο πιάνο, μετά την παρακολούθηση ορισμένων μαθημάτων, αλλά προτιμώντας να μάθει "με το αυτί" παρά τις συμβουλές του πατέρα του.

Στην ηλικία των 15, ο Πωλ γνώρισε τον κατά 2 χρόνια μεγαλύτερο του, Τζον Λένον σε μία συναυλία του ερασιτεχνικού συγκροτήματος Quarrymen, του οποίου ιδρυτικό μέλος ήταν ο δεύτερος. Ο νεαρός ΜακΚάρτνεϊ πέρασε από οντισιόν και τελικά έγινε κιθαρίστας του συγκροτήματος. Το γεγονός της απώλειας της μητέρας του λειτούργησε ως συνεκτικό στοιχείο ανάμεσα στους δυο τους, καθώς η μητέρα του Λένον, Τζούλια, είχε πεθάνει όταν αυτός ήταν δεκαεπτά. Αργότερα, πρότεινε την προσθήκη του φίλου του, Τζορτζ Χάρισον, (που είχε γνωρίσει μια μέρα στο λεωφορείο) στο συγκρότημα, η οποία επιτεύχθηκε παρά τις αρχικές αντιρρήσεις του Λένον.

Beatles
-------

Από αριστερά: **Πωλ ΜακΚάρτνεϋ**, Τζωρτζ Χάρισον και Τζων Λένον
Κύριο λήμμα: The Beatles
Οι Quarrymen εξελίχθηκαν στους Beatles, ένα συγγρότημα αποτελούμενο από τον ΜακΚάρτνεϊ, τον Τζον Λένον, τον Τζορτζ Χάρισον και τον Ρίνγκο Σταρ, το οποίο τραγουδούσε σε κλαμπ του Λίβερπουλ. Το ρεπερτόριο τους αρχικά αποτελούνταν από ροκ εν' ρολλ επιτυχίες της εποχής, αλλά σιγά σιγά προστέθηκαν σε αυτό τραγούδια του ΜακΚάρτνεϊ και του Λένον. Έχοντας κάνει μεγάλη επιτυχία στο Λίβερπουλ, οδηγήθηκαν στην κυκλοφορία του πρώτου τους σινγκλ, του Love Me Do.

Αν και το τραγούδι ήταν σύνθεση του Πολ, κυκλοφόρησε ως Λένον-ΜακΚάρτνεϊ, λόγω της συμφωνίας που έκαναν μεταξύ τους να παρουσιάζονται τα τραγούδια που έχει γράψει ο ένας ως συλλογικό τους δημιούργημα. Αυτή η συμφωνία ίσχυσε μέχρι τη διάλυση των Beatles, το 1970, και είχε ως αποτέλεσμα ορισμένες φορές την υποτίμηση του έργου του, και της καινοτομίας που εισήγαγε στην μουσική. Ο ΜακΚάρτνεϊ είναι ο κύριος εμπνευστής της χρήσης ορχήστρας εγχόρδων στη ροκ μουσική, ενώ τα σπουδαιότερα τραγούδια του της περιόδου των Beatles είναι το Yesterday, το Eleanor Rigby, το Let It Be, το Hey Jude και άλλα. Το πρώτο μάλιστα είναι το τραγούδι που έχει παιχτεί τις πιο πολλές φορές στο αμερικανικό ραδιόφωνο.

Οι Beatles διασπάστηκαν το 1970(ήδη από το 1969 η κατάσταση ήταν τεντωμένη), επειδή, παρά την προσπάθεια του ΜακΚάρτνεϋ, τα υπόλοιπα μέλη ήθελαν να ακολουθήσουν προσωπική σταδιοδρομία. Ο ΜακΚάρτνεϊ, πιστεύοντας ότι το έργο του αδικούταν από την κατάσταση των Beatles εκείνη την περίοδο, αποφάσισε να κυκλοφορήσει και αυτός σόλο άλμπουμ το 1970, με τίτλο *McCartney*. Το γεγονός αυτό ήταν η σταγόνα που ξεχείλισε το ποτήρι και έπειτα από κοινή συναίνεση οι Beatles διασπάστηκαν οριστικά.

Μετά τους Beatles
-----------------

### 1970-1971: Σόλο

Ο ΜακΚάρτνεϊ κυκλοφόρησε το 1970 το πρώτο σόλο άλμπουμ του με τίτλο *McCartney* και το 1971 το μοναδικό του άλμπουμ με τη σύζυγό του, Λίντα, με τίτλο *Ram*.

### 1971-1980: Wings

Κύριο λήμμα: Wings
Αργότερα το 1971 προστέθηκαν στο ζευγάρι ο κιθαρίστας Denny Laine και ο ντράμερ Denny Seiwell, με αποτέλεσμα το σχηματισμό των Wings. Οι Wings διαλύθηκαν το 1981, αν και το τελευταίο τους άλμπουμ κυκλοφόρησε το 1979. Σημαντικότερο Δείγμα της δισκογραφίας τους αποτελεί ο δίσκος *Band on the Run* που κυκλοφόρησε το 1973.

### 1980-Σήμερα

Ο θυρεός του Πωλ ΜακΚάρτνεϋ
Το 1980, ο Πολ ΜακΚάρτνεϊ κυκλοφόρησε το δεύτερο σόλο άλμπουμ του, το *McCartney II*. Ακολούθησαν το *Tug Of War* (1982), το *Pipes Of Peace* (1983), το soundtrack της ταινίας του *Give My Regards To Broad Street* (1984), το *Press To Play* (1986) και το *Flowers In The Dirt* (1989).

Κατά τη διάρκεια της σόλο σταδιοδρομίας του, ο πρώην Beatle συνεργάστηκε με πολλούς σημαντικούς μουσικούς, όπως οι Στίβι Γουόντερ, Μάικλ Τζάκσον, Έρικ Στιούαρτ, και Έλβις Κοστέλο. Επίσης, ασχολήθηκε με πολλά είδη μουσικής πέραν της ροκ και της ποπ, συμπεριλαμβανομένης και της κλασικής μουσικής. Μάλιστα έχει κυκλοφορήσει τέσσερα άλμπουμ κλασικής μουσικής: *Paul McCartney's Liverpool Oratorio* (1991), *Standing Stone* (1997), *Working Classical* (1999) και *Ecce Cor Meum* (2006).

Το 1997 χρίστηκε ιππότης από τη Βασίλισσα Ελισάβετ, ενώ το 1998 θρήνησε το θάνατο της συζύγου του, Λίντα. Το 2002 παντρεύτηκε το πρώην μοντέλο Χέδερ Μιλς, με την οποία χώρισε το 2006 και πήρε διαζύγιο το 2008. Στις 9 Οκτωβρίου 2011 παντρεύτηκε την Αμερικανίδα Νάνσι Σέβελ, με την οποία έβγαινε από το 2007.

Στις 4 Σεπτεμβρίου 2012, ανακοινώθηκε πως πρόκειται να τιμηθεί από τον πρόεδρο της γαλλικής Δημοκρατίας, Φρανσουά Ολάντ με το τίτλο του ιππότη της Λεγεώνας της Τιμής.

Δισκογραφία
-----------

Κύριο λήμμα: Δισκογραφία του Πολ ΜακΚάρτνεϊ

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  «Paul McCartney». (Ολλανδικά) *RKDartists*. 224638.
3. ↑  (Αγγλικά) *SNAC*. w6dv1mpz. Ανακτήθηκε στις 9  Οκτωβρίου 2017.
4. ↑  «Demolition work begins at Sir Paul McCartney's birthplace Walton Hospital». (Αγγλικά) *Liverpool Echo*. 22  Αυγούστου 2011.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουλίου 2012. Ανακτήθηκε στις 30 Ιουλίου 2012.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαρτίου 2010. Ανακτήθηκε στις 11 Ιουνίου 2011.
7. ↑
8. ↑  Εφημ. Πρώτο Θέμα, *Ο Ολάντ θα απονείμει στον Πολ Μακάρτνεϊ το μετάλλιο της Λεγεώνας της Τιμής Αρχειοθετήθηκε 2012-09-05 στο Wayback Machine.*, 4 Σεπτεμβρίου 2012

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολ ΜακΚάρτνεϊ** |

* Επίσημη Ιστοσελίδα των Beatles
* Πωλ ΜακΚάρτνεϋ στην ιστοσελίδα των Beatles

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
The Beatles |
| --- |
|  |
| 
* Τζων Λένον
* Πωλ ΜακΚάρτνεϋ
* Τζωρτζ Χάρισον
* Ρίνγκο Σταρ
 |
|  |
| Άλμπουμ | 
* *Please Please Me*
* *With The Beatles*
* *A Hard Day's Night*
* *Beatles For Sale*
* *Help!*
* *Rubber Soul*
* *Revolver*
* *Sgt. Pepper's Lonely Hearts Club Band*
* *Magical Mystery Tour*
* *The Beatles*
* *Yellow Submarine*
* *Abbey Road*
* *Let It Be*
 |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Παραλήπτες του *Polar Music Prize* |
| --- |
|  |
| Δεκαετία του 1990 | 
* Σερ Πωλ ΜακΚάρτνεϋ \ Εσθονία \ Λετονία \ Λιθουανία (1992)
* Ντίζι Γκιλέσπι \ Βίτολντ Λουτοσλάβσκι (1993)
* Νικόλαους Άρνονκουρτ \ Κουίνσι Τζόουνς (1994)
* Σερ Έλτον Τζον \ Μεστισλάβ Ροστροπόβιτς (1995)
* Πιερ Μπουλέζ \ Τζόνι Μίτσελ (1996)
* Έρικ Έρικσον \ Μπρους Σπρίνγκστιν (1997)
* Ρέι Τσαρλς \ Ραβί Σανκάρ (1998)
* Στίβι Γουόντερ \ Ιάννης Ξενάκης (1999)
 |
|  |
| Δεκαετία του 2000 | 
* Μπομπ Ντίλαν \ Άιζακ Στερν (2000)
* Μπερτ Μπάκαρακ \ Ρόμπερτ Μουγκ \ Καρλχάιντς Στοκχάουζεν (2001)
* Σοφία Γκουμπαϊντούλινα \ Μίριαμ Μακέμπα (2002)
* Κιθ Τζάρετ (2003)
* B.B. King \ Γκιέργκι Λίγκετι (2004)
* Χιλμπέρτο Χιλ \ Ντίτριχ Φίσερ-Ντίσκαου (2005)
* Led Zeppelin \ Βαλερί Γκέργκιεβ (2006)
* Σόνι Ρόλινς \ Στιβ Ράιτς (2007)
* Pink Floyd \ Ρενέ Φλέμιγκ (2008)
* Χοσέ Αντόνιο Αμπρό \ El Sistema \ Πίτερ Γκάμπριελ (2009)
 |
|  |
| Δεκαετία του 2010 | 
* Μπγιορκ \ Ένιο Μορικόνε (2010)
* Κουαρτέτο Κρόνος \ Πάττι Σμιθ (2011)
* Πολ Σάιμον \ Γιο-Γιο Μα (2012)
* Γιουσού Ν’ Ντουρ \ Kaija Saariaho (2013)
* Τσακ Μπέρι \ Πίτερ Σέλαρς (2014)
* Έμιλου Χάρις \ Έβελιν Γκλένι (2015)
* Μαξ Μάρτιν \ Τσετσίλια Μπάρτολι (2016)
* Στινγκ \ Γουέιν Σόρτερ (2017)
* Metallica \ Εθνικό Μουσικό Ινστιτούτο του Αφγανιστάν (2018)
* Grandmaster Flash \ Αν Σοφί Μάτερ \ Playing for Change (2019)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100252012
* **Europeana**: agent/base/102409
* **BiblioNet**: **68485**
* LCCN: n50012135
* ISNI: 0000 0001 2145 2530
* GND: 118575708
* SELIBR: 75435
* SUDOC: 032429436
* BNF: cb13897284x (data)
* BIBSYS: 90620967
* ULAN: 500249736
* MusicBrainz: ba550d0e-adac-4864-b88b-407cab5e76af
* NLA: 35994722
* NDL: 00449333
* NKC: jn20000603963
* ICCU: RAVV046962
* BNE: XX843550
* CiNii: DA02763273
* RKD: 224638

 |

 |